जिन कंपनियों को नोटिस भेजे गए हैं, उनमें श्याओमी, वीवो, ओप्पो और जियोनी जैसे बड़े नाम शामिल हैं। इसके अलावा आईफोन और सैमसंग से भी डिटेल्स मांगी गई हैं। इसके अलावा कई छोटे-मोटे चाइनीज ब्रांड भी इस लिस्ट में शामिल हैं। इन कंपनियों से उनके ऑपरेटिंग सिस्टम, ब्राउज़र और पहले से लोडेड ऐप्स के बारे में पूछा गया है। सिक्योरिटी एक्सपर्ट्स यह शक भी जता चुके हैं कि बड़ी संख्या में लोगों की पर्सनल डिटेल चीन की एजेंसियों तक पहुंच भी चुके हैं। सरकारी संस्थानों, सेना और सुरक्षा से जुड़ी एजेंसियों के लोगों के हाथ में ये फोन किसी खतरे से कम नहीं हैं। क्योंकि इनके जरिए वो इन व्यक्तियों के बारे में बहुत छोटी-छोटी बातें भी जान सकता है। वैसे चाइनीज स्मार्टफोन कंपनियों को दुनिया भर में शक की नजर से देखा जाता है। अमेरिका, जापान और कई यूरोपीय देशों में लोगों ने तो इनका लगभग बायकॉट ही कर रखा है। लेकिन भारत में ज्यादा फीचर्स और कम कीमत के लालच में लोग इन्हें खरीद लेते हैं।